62024CO0143_INF
Определение на Съда (девети състав) от 26 септември 2024 г. —[Bandundu — II) (
i
)
(Дело C‑143/24)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Пространство на свобода, сигурност и правосъдие — Имиграционна политика — Връщане на незаконно пребиваващи граждани на трети страни — Директива 2008/115/ЕО — Приложно поле — Решение за връщане — Изключения — Право на престой поради хуманни, хуманитарни или други причини“
Контрол по границите, убежище и имиграция — Имиграционна политика — Връщане на незаконно пребиваващи граждани на трети страни — Директива 2008/115 — Приложно поле — Отказ да се предостави на такъв гражданин на трета страна право на престой поради хуманни, хуманитарни или други причини — Изключване
(Харта на основните права на Европейския съюз, член 7 и член 51, параграф 2; Директива 2008/115 на Европейския парламент и на Съвета, член 6, параграф 4)
(вж. т. 22 и 23 и диспозитива)
Диспозитив
Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни, във връзка с Хартата на основните права на Европейския съюз, трябва да се тълкува в смисъл, че не се прилага за решение, с което органите на държава членка отказват да предоставят на гражданин на трета страна, който е в незаконен престой на нейната територия, „самостоятелно разрешение за пребиваване или друго разрешение, което дава право на престой, поради хуманни, хуманитарни или други причини“, по смисъла на член 6, параграф 4 от тази директива.
(
i
)	Името на настоящото дело е измислено. То не съвпада с истинското име на никоя от страните в производството.